Actualització dades COVID-19 a Carcaixent
22 de juliol de 2021

Carcaixent

La situació epidemiològica al Departament de la Ribera en general i al nostre municipi en particular a conseqüència de la crisi sanitària ocasionada per la Covid-19, ha empitjorat molt al llarg del mes de juliol, sent especialment significatiu en les dues últimes setmanes. A Carcaixent a 21 de juliol s’han detectat 83 casos actius, el que situa la incidència en 411,52 casos per 100.000 habitants, el que triplica la incidència de fa 15 dies quan es van registrar 26 casos i una incidència de 128.

Segons les dades, s’observa una situació pitjor que durant els dies de Pasqua quan, amb menys persones vacunades, la incidència era menor que la que hi ha actualment quan el percentatge de la població vacunada amb la pauta completa és molt superior.

Segons les dades facilitades per la Conselleria de Sanitat Universal I Salut Pública, per grups d’edat mostra un desplaçament de l’impacte de la pandèmia a les persones menors de 60 anys, principalment a causa de la cobertura de la vacunació en els grups de població de major edat. El grup d’edat més afectat és el comprés entre 12 i 39 anys, que suposa un 62% de positius, entre 40-45 se situa en el 13% . L’increment de la mobilitat i de la interacció social ha tingut com a conseqüència una major circulació del virus amb el consegüent augment en el nombre de casos.

Tant des del consistori com des de Salut Pública recorden que que el risc persisteix. «Al llarg d'aquests 15 mesos hem tingut un comportament responsable i exemplar. Per això, malgrat el cansament que tots i totes tenim, l'anomenada "fatiga pandèmica", ara més que mai tenim que esforçar-nos per mantenir la guàrdia i seguir les mesures no farmacològiques: ús de mascareta, distància de seguretat interpersonal, mesures d’higiene (hidrogel, llavat de mans). A més a més, seguir les instruccions dels professionals sanitaris en tot moment, sobretot en el compliment rigorós de la quarantena», ha recordat l’alcalde de Carcaixent, Paco Salom.

D’igual manera, s’anima a tota la població que siga citada a vacunar-se acudisca a la cita, ja que és fonamental per aconseguir acabar amb el virus. Des de l’Ajuntament s’ha creat un formulari per a sondejar, de cara a la vacunació de les i els menors de 20 anys, quin és el lloc on preferien vacunar-se, si el punt de vacunació o els centres escolars. Es pot respondre a l’enquesta en el següent enllaç:

https://bit.ly/36WSBKR